Ko e puakatau ko e ongo faʻahinga mohuku ia, kae ko e ongo kāinga kehe. ʻOku na tātātaha. Ko e ngaahi ʻuhinga tatau ʻo e U. mutica: Brachiaria mutica , Panicum muticum, mo e hā fua

Ko e kihikihi ko e fuʻu ʻakau siʻi ia, ʻoku kihi ia. ʻOku ʻi ai lahi ngaahi faʻahinga kehekehe mo e hingoa ʻeni. Ko e kihikihí ni ʻoku ʻi ai ʻene ngeʻesitenga ʻoku pipiki ʻaupito ki he vala kotoa pē, koeʻuhi ʻa ʻenau ngaahi kiʻi fulufulu.

Ko e pīnati ko e fuʻu ʻakau siʻi ia, mo e ngaahi ngeʻesi tenga tupu ʻi loto kelekele. Ko e ʻuluaki ia ʻo e ngaahi niu kelekele (niu ʻomi mei muli).

Ko Vaimalō na 'e toki fakahoko pe ia ko e ""Kolo"" ʻi he tofi fonua Fakavahe Kolo ʻa e Puleʻanga na ʻe fakahoko ʻi he ongo taʻu 1881 mo e 1914 (Fkkt: V.K.FkF.-ʻO.Kov.,1881,1914). ʻI he ki muʻa ai ko Vaimalō hono kotoa, ko e ""ʻApi"" meʻaʻanga pe ia ʻo e tama ʻa Finau Fisi mo Luseane ʻIfangahihifo ko Naufahu Mapilitoa. Naʻe mali ʻa Naufahu Mapilitoa mo Tulukava ʻo Taoa ʻo ʻi ai ʻe na tama, ko e tamasiʻi naʻa na fakahingoa ko Avala-ʻae-tau. ʻI he pekia atu ʻa Naufahu Mapilitoa naʻe hoko atu ho no nofoʻi ʻo Vaimalō ʻe hono foha mo hona kainga.

Ko e ngutulei veʻekula ko e taha ʻo e fanga ngutulei ia. Ko e manupuna ʻo e tuʻafanga ʻi Tongá ni. Ko hono lahi ko e senitimita ʻe 69, kapakau sm ʻe 141.

Ko Uoleva ko e motu lahi ʻi he tokelau ʻo Haʻapai, pea ʻoku lahi ʻa e ngaahi ʻapi ʻuta ʻi ai he taimi ni, kae ʻoku ʻikai tuʻu ʻa e kolo. Ko e ʻuhinga naʻe ʻikai nofo pē ʻa e kakai, ko e feituʻu heilupe ʻo e Tuʻi Tonga ia, ko Kauʻulufonua (fekai). Naʻe nofo ʻa e kakai tauhi mei Lifuka pē, pea ko Mataʻuvave I mei Muʻa ko e kōvana.

Ko e pua engeenga (hingoa taʻefakalakanga) ko e fuʻu ʻakau siʻi ia, ʻomi mei Palāsili, kā ʻoku manakoa ʻi he ngaahi vao kakala. ʻOku meimei tatau ʻene ʻasi mo e pua tonga pe ko e kaute engeenga.

Ko Fuaʻamotu (ʻoku ʻikai ko Fuʻamotu) ko e kolo ia ʻi he vahe hahake ʻo Tongatapu, tafaʻaki he Hala Liku ʻi he tonga ʻo e motu, ofi ki Nakolo ki he hahake, pea ʻoku ofi foki ki Pelehake ʻi he tokelau.

Ko ʻenau akoʻanga: ko ʻApifoʻou ʻi Maʻufanga, Kolisi Takuilau ʻi Lapaha, Kolisi Petelō Sanele ʻi Fungamisi, Montfort ako fakaengāue ʻi Popua, Sangata Sōsefo ako fakapisinisi (Sesemani) ʻi Fasi, ʻAhopanilolo ʻi Maʻufanga mo e hā fua.

Naʻe ʻikai ʻalu ʻa e ʻUlukālala ʻia Fīnau Moengangongo neongo naʻe lahi, naʻe ʻalu ʻa e huafa ki hono tehina ko Fīnau Tuapasi. Naʻe ʻikai moʻui ʻa Takai ʻo aʻu ki he 1820, ko Tupoutoʻa pē ka naʻe ʻikai kau ia ai he ko ia ko e tehina ia ʻo ʻUlukālala II Feletoa (Fangupo) pea ko e ʻUlukālala ia naʻe Tuʻi Vavaʻu pea fietaʻa pea ilifiaʻi ʻi Tonga kotoa (kau ai ʻene fekau ʻa Tupouniua ke fakapoongi ʻa Tukuʻaho), ka naʻe lahi nofo ki Haʻapai pea ne taaʻi Port de au Prince ʻi he foʻiloto he matāfanga ʻo Koulo pea ne maʻu ai ʻa Tokiukamea Malina ʻo tauhi hono ʻohoana ko Mafihape.

Ko e misa ʻuluaki ʻi Tonga ʻo e Siasi Katolika Loma naʻe ʻi heni ʻi 2 Siulai 1842 ʻe he ʻepikopō ko Soane Patita Pompallier (Jean Baptiste Pompallier), ko e pātele Sevelo (Chevron) mo e felela ko ʻAtalo (Attale), naʻe ō mai kinautolu mo e kakai ʻo e Lavelua, (Soane-Patita Vaimua Lavelua) ʻi he vaka Sancta Maria mei ʻUvea mai.